Βον Ουέιφερ

Ο Βακίτον Κουαμάρ «Βον» Ουέιφερ, (γεννημένος στις 21 Ιουλίου 1985) είναι Αμερικανός επαγγελματίας καλαθοσφαιριστής. Έχει ύψος 1,96 μ. και αγωνίζεται ως σούτινγκ γκαρντ.

Κολλεγιακή καριέρα 
Ο Βον Ουέιφερ εισήχθη το 2003 στο Πανεπιστήμιο "Φλόριντα Στέιτ", με τη μπασκετική ομάδα του οποίου (Φλόριντα Στέιτ Σεμινόουλς) αγωνίστηκε στο Κολλεγιακό Πρωτάθλημα.

Στο Πανεπιστήμιο της Φλόριντα παρέμεινε μέχρι και το 2005.

Επαγγελματική καριέρα 
Ο Βον Ουέιφερ συμμετείχε στα Ντραφτς του ΝΒΑ το 2005 και κατάφερε να εξασφαλίσει συμβόλαιο συνεργασίας με τους Λος Άντζελες Λέικερς. 

Έναν χρόνο αργότερα, μεταπήδησε στους Κολοράντο 14ερς, ενώ από το 2007 μέχρι και το 2012 αγωνίστηκε στο ΝΒΑ με τους Λος Άντζελες Κλίπερς, τους Ντένβερ Νάγκετς, τους Πόρτλαντ Τρέιλ Μπλέιζερς, τους Χιούστον Ρόκετς, τους Μπόστον Σέλτικς και τους Ορλάντο Μάτζικ.

Μοναδικές εξαιρέσεις σε αυτήν την πενταετία συνεχούς παρουσίας στο ΝΒΑ ήταν ένα σύντομο πέρασμα από τον Ολυμπιακό Πειραιώς το 2009, καθώς και από την ιταλική Τριμπόλντι Μπασκέτ το 2011.

Από το 2012 ο Βον Ουέιφερ αγωνίζεται στην Κίνα. Αρχικά αγωνίστηκε στους Ξινγιάνγκ Φλάινγκ Τάιγκερς κι έπειτα μεταπήδησε στους Σανγκάι Σαρκς, στους οποίους αγωνίζεται μέχρι και σήμερα.

Παραπομπές

Πηγές
 http://basketball.asia-basket.com/player/Von_Wafer/61176

Αμερικανοί καλαθοσφαιριστές
Καλαθοσφαιριστές Λος Άντζελες Λέικερς
Καλαθοσφαιριστές Λος Άντζελες Κλίπερς
Καλαθοσφαιριστές Ντένβερ Νάγκετς
Καλαθοσφαιριστές Πόρτλαντ Τρέιλ Μπλέιζερς
Καλαθοσφαιριστές Χιούστον Ρόκετς
Καλαθοσφαιριστές ΟΣΦΠ
Καλαθοσφαιριστές Μπόστον Σέλτικς
Καλαθοσφαιριστές Ορλάντο Μάτζικ
Καλαθοσφαιριστές Ντέλαγουερ 87ερς
Καλαθοσφαιριστές Φορτ Γουόρθ Φλάιερς
Καλαθοσφαιριστές Μπέικερσφιλντ Τζαμ
Καλαθοσφαιριστές Κολοράντο 14ερς
Καλαθοσφαιριστές Γουέσττσεστερ Νικς
Καλαθοσφαιριστές ιταλικών συλλόγων
Καλαθοσφαιριστές κινεζικών συλλόγων
Καλαθοσφαιριστές ρωσικών συλλόγων
Καλαθοσφαιριστές πορτορικανικών συλλόγων
Ξένοι καλαθοσφαιριστές στην Ελλάδα
Καλαθοσφαιριστές Σιντσιάνγκ Φλάινγκ Τάιγκερς